Alexandru Racu: “Că tot veni vorba de 
bojdeuca lui Creangă...” 

Că tot veni vorba de bojdeuca lui Creangă. Am revăzut în septembrie mănăstirile din nordul Olteniei. Am ajuns 
și la Schitul Pahomie, așezământ monahal de la început de secol XVI, săpat în stâncă și înconjurat de chilii 

Rohia am văzut-o pentru prima oară in 201/. Din păcate, n-am apucat să o vâd tārā noul centru cultural 
Nicolae Steinhardt, un mastodont de 12 etaje (la vremea când vizitasem eu, parcă se construiseră doar vreo 
6) care domină de acum peisajul montan maramureșan, marcat, până nu demult, doar de prezența micuţei 
biserici a mănăstirii și de cele câteva chilii. Să știe tot închinătorul că aici s-a retras, în ultima parte a vieții, cel 
mai mare teolog al secolului XX, așa cum ne asigura ghidul mănăstirii. Firește, cel mai mare teolog din secolul 
XX merită cel mai mare centru cultural din beton ce a fost construit vreodată pe-un picior de plai, pe-o gură de 
rai. 

Așa cum spunea cândva o prietenă, avem niște elite politice și ecleziale care au copilărit la coada vacii, s-au 
ridicat foarte repede și nicidecum prin educație, ci prin pile, combinații, slugărnicii și cumetrii, ajungând în cele 
din urmă în fruntea statului și a bisericii. Așa funcționează ascensiunea socială în România, iar în condiţiile în 
care cultura nu intervine în nicio etapă a acestui proces, pentru a șlefui banul și puterea, nu e de mirare că ne 
trezim cu tot felul de coclenderi în functii publice. 

Când îi bagi pe parveniţii ăştia într-un mall, se simt precum emisarii Cneazului Vladimir în Sfânta Sofia. Au 
impresia că a picat cerul pe ei, că nu e nimic mai frumos și mai nobil pe lumea asta decât mall-ul la care 
visează toți sărăcanii și unde doar cei câţiva parveniţi reușesc să ajungă. Drept urmare, vor face mall din tot 
ce le încape pe mână, fiind ferm convinși că estetica mall-ului e tot ce le trebuie pentru a conferi 
respectabilitate și stil poziţiei sociale pe care au dobândit-o — mult prea repede, deseori într-o singură 
generaţie — prin bani și relații. 

